2021. gada 17. augustā Rīkojums Nr. 566

Rīgā (prot. Nr. 56 5. §)

**Par Valsts robežsardzes koledžas mācību poligona "Janapole"
Čornajas pagastā, Rēzeknes novadā, infrastruktūras uzlabošanu**

1. Lai nodrošinātu Nacionālo bruņoto spēku karavīru apmācību, atbalstīt Aizsardzības ministrijas priekšlikumu par likumā "[Par valsts budžetu 2021. gadam](https://likumi.lv/ta/id/295569-par-valsts-budzetu-2018-gadam)" noteiktās apropriācijas izmaiņām valsts budžeta izpildes procesā veikto valsts pamatbudžeta savstarpējo transfertu izmantošanai 83 350 *euro* apmērā no Aizsardzības ministrijas budžeta programmas 33.00.00 "Aizsardzības īpašumu pārvaldīšana", tās ietvaros veicot pārdali starp izdevumu kodiem atbilstoši ekonomiskajām kategorijām, uz Iekšlietu ministrijas budžeta programmu 10.00.00 "Valsts robežsardzes darbība" Valsts robežsardzes koledžas mācību poligona "Janapole" šautuves infrastruktūras atjaunošanai Čornajas pagastā, Rēzeknes novadā.

2. Aizsardzības ministrijai noslēgt vienošanos ar Valsts robežsardzes koledžu par finansējuma izlietojumu šā rīkojuma 1. punktā minētā uzdevuma izpildei, paredzot līdzekļu izlietojuma kontroli un nosakot, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Valsts robežsardzes koledža.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks